wannaphong/clean_thaiwikipedia huggingface dataset:
# อิสมาแอล เบญอิบรอฮีม
อิสมาแอล เบญอิบรอฮีม (เกิด 4 กันยายน พ.ศ. 2500) อดีตสมาชิกสภาผู้แทนราษฎรจังหวัดปัตตานี 3 สมัย

 ประวัติ 
อิสมาแอล เบญอิบรอฮีม เกิดเมื่อวันที่ 4 กันยายน พ.ศ. 2500 สำเร็จการศึกษา ระดับปริญญาตรี ด้านอิสลามศึกษา จาก Umm Al-Qura University ประเทศซาอุดิอาระเบีย ประกาศนียบัตรบัณฑิต (ป.บัณฑิต) สาขาศึกษาศาสตร์ (ทางการสอน) มหาวิทยาลัยทักษิณสภาผู้แทนราษฎรไทย และ ระดับปริญญาโท ศิลปศาสตรมหาบัณฑิต จาก สถาบันบัณฑิตพัฒนบริหารศาสตร์ทำเนียบสมาชิกสภาผู้แทนราษฎร พ.ศ. 2554. สำนักงานเลขารัฐสภา. 2554

 งานการเมือง 
อิสมาแอล เข้าสู่วงการการเมืองด้วยการเป็นสมาชิกสภาองค์การบริหารส่วนจังหวัดปัตตานี ก่อนที่จะได้รับเลือกตั้งสมาชิกสภาผู้แทนราษฎรครั้งแรกในปี พ.ศ. 2548 สังกัดพรรคประชาธิปัตย์ และได้รับเลือกตั้งติดต่อกัน รวม 3 สมัย

เขาลงสมัครรับเลือกตั้งในพื้นที่จังหวัดปัตตานีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง

 สมาชิกสภาผู้แทนราษฎร 
อิสมาแอล เบญอิบรอฮีม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ

 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดปัตตานี สังกัดพรรคประชาธิปัตย์
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดปัตตานี สังกัดพรรคประชาธิปัตย์

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๖ , เล่ม ๑๓๐ ตอนที่ ๓๐ ข หน้า ๑๓, ๖ ธันวาคม ๒๕๕๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๓ , เล่ม ๑๒๗ ตอนที่ ๑๔ ข หน้า ๓๗, ๘ ธันวาคม ๒๕๕๓
# แบร์ชเทิสกาเดิน
แบร์ชเทิสกาเดิน  เป็นเทศบาลในรัฐบาวาเรีย ประเทศเยอรมนี เป็นเทศบาลซึ่งตั้งอยู่บริเวณเทือกเขาไบเอิร์นแอลป์ ใกล้กับชายแดนประเทศออสเตรีย อยู่ห่างจากเมืองซาลซ์บูร์กไปทางใต้ราว 30 กิโลเมตร และอยู่ห่างจากนครมิวนิกไปทางตะวันออกเฉียงใต้ราว 180 กิโลเมตร บริเวณทางใต้ของเมืองเป็นที่ตั้งของอุทยานแห่งชาติแบร์ชเทิสกาเดินและเวิ้งหุบเขาอีกสามแห่ง

แบร์ชเทิสกาเดินเป็นที่ตั้งของภูเขาวัทซ์มันน์ (Watzmann) ซึ่งสูงเป็นอันดับ 3 ในเยอรมนีด้วยความสูง 2,713 เมตร ถือเป็นหนึ่งในสถานที่ปีนยอดนิยม นอกจากนี้ยังเป็นที่ตั้งของเคอนิชส์เซ ซึ่งเป็นทะเลสาบธารน้ำแข็งซึ่งมีความลึก แบร์ชเทิสกาเดินเป็นเมืองที่มีทัศนียภาพงดงาม ผู้นำนาซีเยอรมนีอย่างอดอล์ฟ ฮิตเลอร์ มีบ้านพักตากอากาศที่ชื่อ แบร์กฮอฟ อยู่ในเมืองนี้และยังมี รังอินทรี อยู่บนยอดเขาเคลชไตน์ ส่วนผู้นำระดับสูงคนอื่นๆอย่าง แฮร์มันน์ เกอริง, โยเซฟ เกิบเบลส์ และอัลแบร์ท ชเปียร์ ก็มักเดินทางมาพักตากอากาศที่เมืองนี้อยู่บ่อยครั้ง

แหล่งข้อมูลอื่น
Municipal website 
Regional tourism portal
# เรย์ มิลแลนด์
เรย์ มิลแลนด์ (3 มกราคม ค.ศ. 1907 – 10 มีนาคม ค.ศ. 1986) เป็นนักแสดงและผู้กำกับชาวเวลส์ มีผลงานการแสดงระหว่างปี ค.ศ. 1929–1985 เจ้าของรางวัลออสการ์และรางวัลลูกโลกทองคำ มีชื่อเสียงจากภาพยนตร์เรื่อง ไดอัลเอ็มฟอร์เมอเดอร์ (1954) และ เลิฟสตอรี (1970)

มิลแลนด์เติบโตขึ้นในแกล็มมอร์แกน เขาเริ่มการแสดงตั้งแต่อายุ 22 ปี และรับบทนำครั้งแรกใน เดอะฟลายอิงสกอตแมนMilland (1974) pp. 93–94 ด้วยกระแสของภาพยนตร์เรื่องนี้นำไปสู่การเซ็นสัญญากับเอ็มจีเอ็มนานถึง 9 เดือนMilland (1974), p. 109 หลังจากหมดสัญญากับเอ็มจีเอ็ม เขาย้ายไปสหรัฐอเมริกาและเซ็นสัญญาใหม่กับพาราเมาต์ 

มิลแลนด์เริ่มมีชื่อเสียงอย่างเห็นได้ชัด เมื่อเขาได้รับบทนำในภาพยนตร์เรื่อง เดอะจังเกิลพรินเซส (1936) คู่กับนักแสดงหน้าใหม่ โดโรธี ลอมร์ มิลแลนด์เซ็นสัญญากับพาราเมาต์เกือบ 20 ปี และได้รับรางวัลออสการ์ จากภาพยนตร์เรื่อง เดอะลอสต์วีกเอนด์ (1945) นอกจากนี้เขายังเป็นที่จดจำในภาพยนตร์เรื่อง เดอะเมเจอร์แอนด์เดอะไมเนอร์ (1942), เดอะบิกคล็อก (1948) และ เดอะทีฟ (1952) ที่ทำให้เขาได้เข้าชิงรางวัลลูกโลกทองคำเป็นครั้งที่สอง"Best Motion Picture Actor/Drama" http://www.goldenglobes.org/browse/year/1952  หลังหมดเซ็นสัญญากับพาราเมาต์ เขาหันตัวไปเป็นผู้กำกับและแสดงละครโทรทัศน์ตลอดช่วงที่มีชีวิตอยู่

ด้านชีวิตส่วนตัว มิลแลนด์แต่งงานกับเมอเรียล ฟรานเซส เวเบอร์ ในปี ค.ศ. 1932 พวกเขาใช้ชีวิตร่วมกันจนมินแลนด์เสียชีวิตในปี ค.ศ. 1986 ทั้งคู่มีลูกชายหนึ่งคนชื่อ แดเนียล (เกิดปี ค.ศ. 1940) และบุตรบุญธรรมชื่อ วิกตอเรีย มิลแลนด์มีเรื่องอื้อฉาวจากการมีความสัมพันธ์กับดาราดังอย่าง เกรซ เคลลี ขณะถ่ายทำภาพยนตร์เรื่อง ไดอัลเอ็มฟอร์เมอเดอร์Grace : The secret lives of a princess by James Spada, Sidgewick and Jackson, 1987

ลูกชายของเขา แดเนียล มิลแลนด์ เคยปรากฏตัวในบทบาทเล็ก ๆ ช่วงคริสต์ทศวรรษ 1960 เขาเสียชีวิตในเดือนมีนาคม ค.ศ. 1981 อายุได้ 41 ปี จากการฆ่าตัวตาย โดยพบปืนไรเฟิลข้าง ๆ ตัวเขาบนเตียง และมีเลือดไหลออกมาจากศีรษะ
# วงศ์พุทธรักษา
วงศ์พุทธรักษา (Cannaceae) เป็นวงศ์ของพืชใบเลี้ยงเดี่ยว มีสมาชิกสกุลเดียวคือสกุลพุทธรักษา (:En:Canna)  พบกระจายในหลายบริเวณ ตั้งแต่เทือกเขาแอนดีส ฮาวาย ทวีปออสเตรเลีย ประเทศเวียดนาม ประเทศสาธารณรัฐประชาชนจีน จนถึงประเทศอินโดนีเซีย 
ระเบียงภาพ
 Judd, W. S.; C. S. Campbell, E. A. Kellogg, P. F. Stevens, M. J. Donoghue (2007). «Cannaceae». Plant Systematics: A Phylogenetic Approach, Third edition. Sunderland, Massachusetts: Sinauer Associates. p. 306. ISBN 978-0-87893-407-2. Simpson, Michael G. (2005). «Cannaceae». Plant Systematics. Elsevier Inc. pp. 198-203. ISBN 0-12-644460-9 ISBN 978-0-12-644460-5.Watson, L.; Dallwitz, M. J. «Cannaceae». The families of flowering plants: descriptions, illustrations, identification, and information retrieval. Version: 1st June 2007. (en inglés). Consultado el 4 de noviembre de 2007. http://delta-intkey.com/angio/www/cannacea.htm
  อ้างอิง
# ด้วยความปรารถนาดี
ด้วยความปรารถนาดี เป็นซิงเกิลของจิรากร สมพิทักษ์ ในปี พ.ศ. 2559 สังกัดค่ายเพลงแกรนด์มิวสิค ในเครือจีเอ็มเอ็ม แกรมมี่ ประพันธ์คำร้องโดย เผ่าพันธุ์ อมตะ แต่งทำนองและเรียบเรียงโดย สุวัธชัย สุทธิรัตน์

โดยเพลงนี้พูดถึงเพลงที่เปรียบเสมือนเป็นตัวแทนของคนที่ยอมเสียสละ ยอมเป็นฝ่ายเสียใจ เพื่อให้คนรักได้พบเจอกับสิ่งที่ได้วาดฝันเอาไว้ 

เพลงนี้ยังมีหนังสั้น 3 เรื่องภายใต้ชื่อ ด้วยความปรารถนาดี Short Film Project ที่ปล่อยออกมาเรียบร้อยแล้วนั้นก็ไม่ได้มีเพียงแค่มุมมองด้านความรักเพียงอย่างเดียว โดยเรื่องแรกจะสื่อสารถึงความปรารถนาดีของคนแปลกหน้า เรื่องราวของชายหนุ่มที่หลงรักเน็ตไอดอล (นำแสดงโดย อลิส – อริสรา กาพย์เดโช เน็ตไอดอลชื่อดัง) ต่อด้วยความปรารถนาดีเพื่อสังคม ซึ่งถ่ายทอดผ่านชีวิตจริงของแท็กซี่ใจดีซึ่งเป็นที่พูดถึงกันในวงกว้างในโลกโซเชียล และปิดท้ายด้วยเรื่องราวความปรารถนาดีของเพื่อนกับมิตรภาพที่ไม่อาจลบเลือนนั่นเอง“ด้วยความปรารถนาดี” ซิงเกิ้ลสุดอบอุ่นจาก เอ๊ะ จิรากร ที่มาพร้อมหนังสั้น 3 เรื่อง 3 มุมมอง

การตอบรับ
เพลง ด้วยความปรารถนาดี ติดอันดับสูงสุด 4 จากการจัดอันดับของ94 อีเอฟเอ็ม ในชาร์ตอีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560 
ชาร์ต
ชาร์ต (พ.ศ. 2560)อันดับสูงสุด อินเท็นซีฟวอท์ชท็อป 20 ชาร์ต เพลงไทยสากลIW Weekly Music Chart เพลงไทยสากล ประจำสัปดาห์ที่ 4/2017 (22.01.2017 - 28.01.2017)9 อีเอฟเอ็ม ชาร์ต 94 ท็อป แอรเพลย์EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 14 มกราคม 2560 495.5 เอฟเอ็ม เวอร์จิ้นฮิตซ์ ชาร์ตท็อป 20เวอร์จิ้นฮิต เพลงเพราะๆ 20 อันดับ 95.5 FM Virgin Hitz TOP 20 ประจำวันที่ 1 – 7 มกราคม 256013
# บริษัทเครือข่ายคมนาคม
บริษัทเครือข่ายคมนาคม (transportation network company ย่อว่า TNC) เชื่อมต่อผู้โดยสารกับคนขับรถให้บริการผ่านทางเว็บไซต์หรือแอป โดยมีการให้บริการทั้งระบบแท็กซี่ที่สามารถรับผู้โดยสารได้ตามกฎหมายของแต่ละประเทศ หรือผู้ขับรถยนต์ส่วนบุคคลที่มีความประสงค์บริการรับส่งผู้โดยสาร รายชื่อบริษัทที่เป็นที่รู้จักในการให้บริการด้านนี้ อาทิ Uber, Grab, Didi Kuaidi, Lyft, Via, Ola Cabs, Dryver และบริษัทสตาร์ตอัปอื่นๆ อย่าง Gett, Cabify, goCatch,GoCar, GO-JEK, Careem, Wingz, Taxify,  Easy Taxi, Fasten เป็นต้น โดยบริษัทเครือข่ายคมนาคมเป็นตัวอย่างของเศรษฐกิจการแบ่งปัน

คำว่า transportation network company เริ่มถูกนิยามขึ้นในปี 2556 ที่รัฐแคลิฟอร์เนีย
# การโจมตีเคมีที่คอนชัยคูน พ.ศ. 2560
วันที่ 4 เมษายน 2560 เมืองคอนชัยคูน (Khan Shaykhun) ในเขตผู้ว่าการอิดลิบ ประเทศซีเรีย ซึ่งตะห์รีรุชชามควบคุมอยู่ ถูกโจมตีทางอากาศด้วยแก๊สซาริน ตามด้วยการถูกพิษเคมีของพลเรือนขนานใหญ่ เหตุดังกล่าวทำให้มีผู้เสียชีวิตอย่างน้อย 58 คน และบาดเจ็บกว่า 300 คน ตามข้อมูลของหน่วยงานสาธารณสุขอิดลิบ 

หากยืนยัน เหตุโจมตีดังกล่าวจะเป็นการใช้อาวุธเคมีครั้งที่มีผู้เสียชีวิตสูงสุดในสงครามกลางเมืองซีเรียนับตั้งแต่การโจมตีเคมีที่ฆูเฏาะฮ์ในปี 2556 ดอนัลด์ ทรัมป์ ประธานาธิบดีสหรัฐ และรัฐมนตรีว่าการกระทรวงการต่างประเทศสหราชอาณาจักร บอริส จอห์นสัน กล่าวโทษเหตุดังกล่าวว่ากำลังของประธานาธิบดีซีเรียบัชชาร อัลอะซัดเป็นผู้ลงมือ ฝ่ายรัฐบาลรัสเซียและซีเรียกล่าวว่าเกิดจากกองทัพอากาศซีเรียทำลายโกดังอาวุธเคมีของฝ่ายกบฏในละแวกนั้น

สหรัฐตอบโต้โดยปล่อยขีปนาวุธร่อน 59 ลูกใส่ฐานทัพอากาศชะอิรัต ซึ่งสันนิษฐานว่าเป็นบ่อเกิดของเหตุโจมตีดังกล่าว
# นางสาวไทย (เพลงซีซันไฟฟ์)
นางสาวไทย เป็นซิงเกิลของวงซีซันไฟฟ์ ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องและแต่งทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เพิ่มศักดิ์ พิศิษฐ์สังฆการ เพลงนี้ออกจำหน่ายครั้งแรกในวันที่ 15 สิงหาคม พ.ศ. 2559 ในร้านค้าไอทูนส์ และใช้เป็นเพลงประกอบการประกวดนางสาวไทยในปีเดียวกัน“น้องจุ๊บจิ๊บ” พะเยา กวาดเรียบ 3 รางวัล คว้ามงกุฏ“นางสาวไทย 2559” รองอับดับ 1 “ขวัญ” นครศรีธรรมราช และ “สายไหม” พิษณุโลก คว้ารองอับดับ2

เนื้อหาของเพลงนี้ ได้พูดถึงผู้หญิงทุกคนที่มีความสวยในแบบของตัวเอง ที่ Season Five รู้สึกว่า เมืองไทยนั้นเต็มไปด้วยผู้หญิงสวยไม่ว่าจะในโลกโซเชียลหรือจากเวทีการประกวดต่างๆ อย่างตอนเวลาที่เศร้าโศกเสียใจ ความสดใสความน่ารักของผู้หญิงจะทำให้ความเศร้าอยู่กับเราได้ไม่นานฟังแล้วยิ้มไม่หุบ! Season Five กลับมาพร้อมความสดใสใน “นางสาวไทย”

 การตอบรับ 
 ชาร์ต
ชาร์ต (พ.ศ. 2560)อันดับสูงสุดอินเท็นซีฟวอท์ชท็อป 20 ชาร์ต เพลงไทยสากลIW Weekly Music Chart เพลงไทยสากล ประจำสัปดาห์ที่ 4/2017 (22.01.2017 - 28.01.2017)17อีเอฟเอ็ม ชาร์ต 94 ท็อป แอรเพลย์EFM 94 Top Air Play 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 14 มกราคม 25602595.5 เอฟเอ็ม เวอร์จิ้นฮิตซ์ ชาร์ตท็อป 20เวอร์จิ้นฮิต เพลงเพราะๆ 20 อันดับ 95.5 FM Virgin Hitz TOP 20 ประจำวันที่ 1 – 7 มกราคม 256010
# พุทธรักษากินหัว
พุทธรักษากินหัว (วงศ์ Cannaceae ภาษากะเหรี่ยง เรียกปลาย่า) เป็นพืชล้มลุก มีลำต้นใต้ดินสะสมอาหาร ใบเดี่ยว ก้านใบหุ้มหันเป็นลำต้นเทียม มีสีม่วงแดงปนเขียวทั้งต้นและใบ ดอกช่อ กลีบเลี้ยงสีเขียว กลีบดอกสีแดง ผลแห้งหัวใต้ดินนำมาต้มรับประทาน ใบใช้ห่อข้าวและอาหาร 
thumb|left|150px|เมล็ด
thumb|right|ดอกของ Canna indica var. flava
# ยังไกล
"ยังไกล" เป็นซิงเกิลในปี พ.ศ. 2559 ของนักร้อง บอย พีซเมกเกอร์ ประพันธ์เนื้อร้อง-ทำนองโดย อนุวัฒน์ สงวนศักดิ์ภักดี ,จน The Dey และเรียบเรียงโดย ศุภวิญญ์ มุ่งมาตร ออกจำหน่ายในวันที่ 15 กันยายน พ.ศ. 2559

มิวสิกวีดีโอนี้ถ่ายทำที่เขื่อนศรีนครินทร์ กาญจนบุรี กำกับของ “หนุ่ย- ศุทธสิทธิ์ เดชอินทรนารักษ์” โดยเนื้อหาเป็นเรื่องราวของกลุ่มเพื่อนนักศึกษาที่ไปเที่ยวกันช่วงปิดเทอม โดยพระเอก ของเรื่อง “พีท” แอบชอบนางเอก “ฮานะ” (ตูน พิมพ์ปวีณ์) ซึ่งเพิ่งจะเลิกราก ทำให้พีทเริ่มมีความหวังอีกครั้ง 

การตอบรับ
เพลง "ยังไกล" ติดอันดับสูงสุด 2 จากการจัดอันดับของ อีเอฟเอ็ม ในชาร์ต อีเอฟเอ็ม ชาร์ต 94 ท็อป แอรเพลย์ ประจำวันที่ 14 มกราคม พ.ศ. 2560 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ชาร์ต (พ.ศ. 2559) อันดับสูงสุด Music Weekly Top 30 Singles Charts Thailand 27 ซี้ดเอฟเอ็ม ชาร์ตท็อป 2020 เพลงเพราะๆ สุดฮิตจาก ซี๊ดชาร์ท 97.5 FM SEED CHART TOP 20 วันที่ 9 ตุลาคม 2559 14จูกซ์ท็อป 100 ชาร์ต5จูกซ์ท็อป 50 ไทยซองส์5
ชาร์ต (พ.ศ. 2560)อันดับสูงสุดอินเท็นซีฟวอท์ชท็อป 20 ชาร์ต เพลงไทยสากลIW Weekly Music Chart เพลงไทยสากล ประจำสัปดาห์ที่ 4/2017 (22.01.2017 - 28.01.2017)2 อีเอฟเอ็ม ชาร์ต 94 ท็อป แอรเพลย์EFM 94 Top Air Play : 94 เพลง ที่ถูกเปิดมากที่สุดบนหน้าปัดวิทยุในประเทศไทย ประจำวันที่ 14 มกราคม 2560 295.5 เอฟเอ็ม เวอร์จิ้นฮิตซ์ ชาร์ตท็อป 20เวอร์จิ้นฮิต เพลงเพราะๆ 20 อันดับ 95.5 FM Virgin Hitz TOP 20 ประจำวันที่ 1 – 7 มกราคม 25604จูกซ์ท็อป 100 ชาร์ตJOOX Top 100 Chart (ไทย-สากล) • ประจำวันที่ 6 กุมภาพันธ์ 256020จูกซ์ท็อป 50 ไทยซองส์50 อันดับเพลง ไทยสตริง สัปดาห์ล่าสุด by Sanook dot com บน JOOX Top 50 Thai Songs Chart ประจำวันที่ 16 มกราคม 25606
# การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร
การใช้ข้อ 50 แห่งสนธิสัญญาว่าด้วยสหภาพยุโรปของสหราชอาณาจักร เป็นก้าวสำคัญของการออกจากสหภาพยุโรปของสหราชอาณาจักร ที่เรียกกันทั่วไปว่า เบร็กซิต นั้น การใช้ข้อ 50 (2) เป็นการแจ้งอย่างเป็นทางการต่อคณะมนตรียุโรปซึ่งความจำนงของรัฐสมาชิกในการออกจากสหภาพยุโรปเพื่อเริ่มการเจรจาออกตามที่กำหนดโดยสนธิสัญญาว่าด้วยสหภาพยุโรป 

กระบวนการออกจากสหภาพยุโรปนั้นเริ่มด้วยการลงประชามติซึ่งจัดในเดือนมิถุนายน 2559 ซึ่งเห็นชอบให้บริเตนออกจากสหภาพยุโรป ในเดือนตุลาคม 2559 นายกรัฐมนตรีสหราชอาณาจักร เทเรซา เมย์ ประกาศว่าจะใช้ข้อ 50 ใน "ไตรมาสแรกของปี 2560" วันที่ 24 มกราคม 2560 ศาลสูงสุดวินิจฉัยในคดีมิลเลอร์ด้วยเสียงข้างมากว่ากระบวนการดังกล่าวมิอาจเริ่มได้โดยปราศจากพระราชบัญญัติอนุญาต และวินิจิฉัยเป็นเอกฉันท์ค้านข้อเรียกร้องของรัฐบาลสกอตแลนด์เรื่องการโอนอำนาจของส่วนกลางให้ส่วนท้องถิ่น ต่อมาในเดือนมีนาคม 2560 จึงมีการตราพระราชบัญญัติ (การแจ้งออกจาก) สหภาพยุโรปปี 2017 (European Union (Notification of Withdrawal) Act 2017) ซึ่งมอบอำนาจให้นายกรัฐมนตรีใช้ข้อ 50 ได้

การใช้ข้อ 50 ของสหราชอาณาจักรเกิดขึ้นเมื่อวันที่ 29 มีนาคม 2560 เมื่อเซอร์ทิม บาร์โรว์ ผู้แทนถาวรสหราชอาณาจักรประจำสหภาพยุโรป มอบจดหมายที่นายกรัฐมนตรีเทเรซา เมย์ ลงนาม ให้แก่ดอนัลต์ ตุสก์ ประธานคณะมนตรียุโรปในกรุงบรัสเซลส์ อย่างเป็นทางการ จดหมายดังกล่าวยังมีความจำนงของสหราชอาณาจักรในการออกจากประชาคมพลังงานปรมาณูยุโรปด้วย หมายความว่า สหราชอาณาจักรจะเลิกเป็นสมาชิกของสหภาพยุโรปภายในเดือนเมษายน 2562 เว้นแต่สหราชอาณาจักรและสหภาพยุโรปเห็นพ้องกันให้ขยายเวลาการเจรจา
# อาร์ต คาร์นีย์
อาร์เธอร์ วิลเลียม แมทธิว "อาร์ต" คาร์นีย์ (4 พฤศจิกายน ค.ศ. 1918 – 9 พฤศจิกายน ค.ศ. 2003) เป็นนักแสดงชาวอเมริกัน เขาเป็นที่รู้จักอย่างดีในบทเอ็ด นอร์ตัน ในละครซิตคอมเรื่อง The Honeymooners (1955) และได้รับรางวัลออสการ์ สาขานักแสดงนำชายยอดเยี่ยม จากบทบาทการแสดงในภาพยนตร์เรื่อง Harry and Tonto (1974)

 ชีวิตช่วงแรก 
อาร์ต คาร์นีย์ เกิดเมื่อวันที่ 4 พฤศจิกายน ค.ศ. 1918 เขาเป็นบุตรคนสุดท้องในจำนวน 6 คน (แจ็ก, เนด, โรเบิร์ต, เฟรด และฟิล) เกิดในเมานต์เวอร์นอน นิวยอร์ก เขาเป็นบุตรชายของเฮเลน (สกุลเดิม ฟาร์เรล) และ เอ็ดเวิร์ด ไมเคิล คาร์นีย์ เป็นนักหนังสือพิมพ์และนักประชาสัมพันธ์ ครอบครัวของเขาเป็นชาวอเมริกันเชื้อสายไอริชและศรัทธาในนิกายโรมันคาทอลิก"'Honeymooners' actor Art Carney dies." China Daily.com. 12 November 2003. เขาเข้าเรียนที่โรงเรียนมัธยมเมานต์เวอร์นอน คารนีย์เข้ารับราชการในกองทัพบกสหรัฐ ตำแหน่งทหารราบและพลปืนกลในสงครามโลกครั้งที่สอง ระหว่างเข้าร่วมการบุกครองนอร์ม็องดีในกองพันทหารราบที่ 28 เขาได้รับบาดเจ็บโดยถูกกระสุนยิงเข้าที่บริเวณขาขวา จนทำให้เขาต้องเดินขากะเผลกตลอดชีวิต ผลจากการบาดเจ็บยังทำให้ขาขวาของเขาสั้นกว่าข้างซ้าย 3/4 นิ้ว
# กาลเวลาพิสูจน์คน
"กาลเวลาพิสูจน์คน" เป็นเพลงของค็อกเทล กับไมค์ ภิรมย์พร เป็นซิงเกิลในปี พ.ศ. 2559 จากค่ายจีนี่ เรคคอร์ด ในเครือจีเอ็มเอ็ม แกรมมี่ ประพันธ์คำร้อง-ทำนองโดย ปัณฑพล ประสารราชกิจ และเรียบเรียงโดยค็อกเทล ออกจำหน่ายในวันที่ 9 ตุลาคม พ.ศ. 2559 ในไอทูนส์ ส่วนมิวสิกวีดีโอได้เผยแพร่เมื่อวันที่ 9 มกราคม พ.ศ. 2560

โดยเพลงนี้ เป็นเพลงที่ ปัณฑพล ประสารราชกิจ หรือ โอม นักร้องนำได้เขียนไว้เมื่อ 3 ปีที่แล้วนำกลับมาทำใหม่ และมีภาพยนตร์สั้นความยาว 20:08 นาที แสดงโดย ฌอห์ณ จินดาโชติ และ พระแพง-จินตนัดดา อัตถวิบูลย์ ที่ได้เผยแพร่ในวันที่ 9 ตุลาคม พ.ศ. 2559

ผู้ร่วมสร้างสรรค์เพลงและสถานที่บันทึกเสียง
ผลิตโดย : ดนัย ธงสินธุศักดิ์
ผู้กำกับเนื้อเพลง : ปัณฑพล ประสารราชกิจ
บันทึกเสียงที่ : STUDIO 28 ,AXIS STUDIO
ผลิตดนตรีโดย : ชวรัตน์ หรรษคุณาฒัย
มิกซ์ & มาร์สเตอร์โดย : JAKE CRAI
มิกซ์ที่ : STUDIO 28

การตอบรับ
เพลง "กาลเวลาพิสูจน์คน" ได้คว้าอันดับ 1 ของไอทูนส์สโตร์ไทยแลนด์ (iTunes Store Thailand) ที่มีคนดาวน์โหลดมากที่สุด
ชาร์ต
ชาร์ต (พ.ศ. 2559)อันดับสูงสุด ไอทูนส์สโตร์ไทยแลนด์ ท็อปชาร์ตภาพยนตร์สั้น-เพลงใหม่ #กาลเวลาพิสูจน์คน feat.ไมค์ ภิรมย์พร - Cocktail ซิงเกิ้ลที่สองจากอัลบั้ม COCKTAIL ดาวน์โหลด iTunes อันดับ 1 1 จูกซ์ท็อป 100 ชาร์ตชาร์ตเพลงฮิต 100 อันดับเพลง ไทย+สากล บน JOOX Top 100 Chart ประจำวันที่ 5 ธันวาคม 25591 จูกซ์ท็อป 50 ไทยซองส์1
# โจ เฟแกน
โจเซฟ "โจ" เฟแกน (12 มีนาคม พ.ศ. 2464 – 30 มิถุนายน พ.ศ. 2544) อดีตนักฟุตบอลชาวอังกฤษและอดีตผู้จัดการทีม ลิเวอร์พูล ซึ่งสืบสานความยิ่งใหญ่ต่อจาก บิลล์ แชงคลี และ บ๊อบ เพสลีย์

 ประวัติ 
เฟแกนเกิดเมื่อวันที่ 12 มีนาคม พ.ศ. 2464 เป็นชาวเมืองลิเวอร์พูลโดยกำเนิดแต่ตลอดอาชีพการค้าแข้งเฟแกนในช่วงปี พ.ศ. 2480 – 2498 ไม่เคยลงเล่นให้กับทีมลิเวอร์พูลเพราะเขาไปลงเล่นกับสโมสรอื่นซึ่งสโมสรที่สร้างชื่อให้เขาที่สุดคือ แมนเชสเตอร์ซิตี ในช่วง พ.ศ. 2481 – 2494 โดยเขาสามารถพาทีมคว้าแชมป์ ฟุตบอลลีกดิวิชัน 2 (เดิม) ในฤดูกาล 2489 – 2490 และพาทีมขึ้นสู่ ฟุตบอลลีกดิวิชัน 1 (เดิม) ก่อนจะแขวนสตั๊ดเมื่อ พ.ศ. 2498 เมื่ออายุได้ 34 ปี

 ผู้ฝึกสอนและผู้จัดการทีม 
 ลิเวอร์พูล 
หลังจากเริ่มงานผู้ฝึกสอนกับทีมเล็ก ๆ 2 ทีมคือ เนลสัน และ รอชเดล เฟแกนจึงได้เข้ามาเป็นผู้ฝึกสอนทีมเยาวชนให้กับลิเวอร์พูลเมื่อ พ.ศ. 2501 ในยุคที่ ฟิล เทย์เลอร์ เป็นผู้จัดการทีมโดยเขาได้ปั้นนักเตะเยาวชนที่มีฝีเท้าดีและพรสวรรค์สูงขึ้นสู่ทีมชุดใหญ่และกลายเป็นตำนานนักเตะของลิเวอร์พูลในเวลาต่อมาอาทิ โรเจอร์ ฮันท์ , เอียน คัลลาแกน และ ทอมมี สมิธ

ใน พ.ศ. 2514 หลังจากที่เป็นผู้ฝึกสอนทีมเยาวชนให้กับทีมหงส์แดงนานถึง 13 ปีเฟแกนได้เลื่อนขึ้นมาเป็นหนึ่งในทีมผู้ฝึกสอนให้กับทีมชุดใหญ่ของทีมลิเวอร์พูลในยุคที่ บิลล์ แชงคลี เป็นผู้จัดการทีมและกำลังวางรากฐานความยิ่งใหญ่ให้กับลิเวอร์พูล

ต่อมาเมื่อ พ.ศ. 2517 แชงคลีได้วางมือจากการคุมทีมโดยมี บ๊อบ เพสลีย์ ผู้ช่วยผู้จัดการทีมขึ้นมาคุมทีมแทนเฟแกนก็ยังคงเป็นผู้ฝึกสอนให้กับทีมชุดใหญ่ร่วมกับ รอนนี มอรัน ซึ่งเป็นลูกหม้อของทีมหงส์แดงตั้งแต่เป็นนักเตะ

กระทั่ง พ.ศ. 2522 เฟแกนได้ถูกเลื่อนขึ้นมาเป็นผู้ช่วยผู้จัดการทีมเป็นมือขวาของเพสลีย์เมื่อเพสลีย์ได้วางมือใน พ.ศ. 2526 โดยเฟแกนได้ขึ้นเป็นผู้จัดการทีมแทนและปีแรกของการคุมทีมเขาสามารถพาทีมหงส์แดงคว้าทริปเปิลแชมป์ได้สำเร็จคือ ฟุตบอลลีกดิวิชัน 1 (เดิม) , ยูโรเปียนคัพ และ ลีกคัพ แต่ในฤดูกาลต่อมาหลังจากเกิด โศกนาฏกรรมเฮย์เซล เฟแกนก็ประกาศวางมือและมี เคนนี แดลกลีช ขึ้นคุมทีมแทนแต่เฟแกนก็ยังคงมาเยี่ยมเยือนสนามแอนฟีลด์และสนามซ้อมเมลวูดอย่างสม่ำเสมอ

 เสียชีวิต 
โจ เฟแกนถึงแก่กรรมเมื่อวันที่ 30 มิถุนายน พ.ศ. 2544 ด้วย โรคมะเร็ง ขณะมีอายุได้ 80 ปีโดยศพของเฟแกนได้ถูกนำไปฝังที่สุสานแอนฟีลด์ซึ่งตั้งอยู่ไม่ห่างจากสนามแอนฟีลด์

 เกียรติประวัติ 
ในฐานะผู้เล่น 
 แมนเชสเตอร์ซิตี
 ฟุตบอลลีกดิวิชัน 2 (เดิม) (1) : 1946 – 47

 ในฐานะผู้จัดการทีม 
 ลิเวอร์พูล
 ฟุตบอลลีกดิวิชัน 1 (เดิม) (1) : 1983 – 84

 ยูโรเปียนคัพ (1) : 1983 – 84

 ลีกคัพ (1) : 1983 –84
# ฉันก็คง
"ฉันก็คง" เป็นซิงเกิลของวงดนตรีลาบานูน จากอัลบั้ม N.E.W.S. กับค่ายจีนี่เรคคอร์ดสในเครือจีเอ็มเอ็ม แกรมมี่ เขียนเนื้อร้อง-แต่งทำนองโดย เมธี อรุณ และเรียบเรียงโดย ลาบานูน เนื้อหาของเพลงพูดถึงเรื่องของคนที่เข้าใจความรักว่า หากถึงเวลาหนึ่งที่ต้องจากกัน และปล่อยเขาจากไปเจอสิ่งที่ดีกว่าเรา ก็ต้องยอมรับความเป็นจริง แต่อย่างไรความรักก็ยังสวยงามเหมือนเดิม ซึ่งเป็นความรักแบบผู้ใหญ่

มิวสิกวีดีโอ
ส่วนมิวสิควิดีโอที่กำกับโดย พีท-พัชร ภัททกวงศ์ ถ่ายทำกันถึงบางเสร่ จ.ชลบุรี โดยมี อาย-กมลเนตร เรืองศรี และ นัท-ณรัช วัฒนดำรงชาติ นักกีฬาโปโลน้ำระดับทีมชาติไทย มาแสดงในมิวสิกวีดีโอ มีส่วนผสมทั้งความโรแมนติกและดราม่า เล่าเรื่องของชายหนุ่มและหญิงสาวที่เต็มไปด้วยความแตกต่าง แต่ดันมาตกหลุมรักกัน วันหนึ่งนางเอกต้องตัดสินใจเลือกระหว่างเรื่องเรียนกับความรัก ฝ่ายชายจึงต้องทำความเข้าใจและยอมรับมัน“ฉันก็คง” เพลงรักมุมมองผู้ใหญ่ ซิงเกิ้ลใหม่ล่าสุดจาก Labanoon

ชาร์ต
ชาร์ต (พ.ศ. 2560)อันดับสูงสุด อีเอฟเอ็ม ชาร์ต 94 ท็อป แอรเพลย์ 7 จูกซ์ท็อป 100 ชาร์ตJOOX Top 100 Chart (ไทย-สากล) • ประจำวันที่ 30 มกราคม 25602 จูกซ์ท็อป 50 ไทยซองส์2 เอฟเอ็ม วัน 103.5 ชาร์ต วันทูเท็น4
# เขตของประเทศบรูไน
เขตของประเทศบรูไน  เป็นเขตการปกครองระดับแรกของประเทศบรูไน โดยแบ่งออกเป็นสี่เขต ได้แก่ เขตบรูไน-มัวรา เขตเบอไลต์ เขตตูตง และเขตเติมบูรง ในแต่ละเขตจะมีเมืองเป็นศูนย์กลางการปกครองและเศรษฐกิจหลัก ยกเว้นบรูไน-มัวรา ซึ่งศูนย์กลางหลักอยู่ที่บันดาร์เซอรีเบอกาวัน ซึ่งเป็นเมืองหลวงของประเทศ
50pxเขตของประเทศบรูไนcenter|200pxเขตเมืองหลักประชากรพื้นที่พื้นที่จำนวนแขวงตูตงตูตง48,3131,1668เติมบูรงบางาร์10,2511,3065บรูไน-มัวราบันดาร์เซอรีเบอกาวัน289,63057118เบอไลต์กัวลาเบอไลต์69,0622,7278
# ปีเตอร์ ฟินช์
เฟรเดอริก จอร์จ ปีเตอร์ อินเกิล ฟินช์ (28 กันยายน ค.ศ. 1916 – 14 มกราคม ค.ศ. 1977) เป็นนักแสดงชาวออสเตรเลียที่เกิดในอังกฤษObituary Variety, 19 January 1977, p. 94. เขาเป็นที่จดจำจากบทบาท "คนบ้าแบบไร้เหตุผล" (crazed) ในบทผู้ประกาศข่าวโทรทัศน์ฮาวเวิร์ด บีเอล ในภาพยนตร์เรื่อง Network (1976) ซึ่งทำให้เขาได้รับรางวัลออสการ์, รางวัลสถาบันศิลปะภาพยนตร์และโทรทัศน์บริติช และรางวัลลูกโลกทองคำ เขายังได้รับรางวัลแบฟตาในสาขานักแสดงนำชายยอดเยี่ยมถึง 5 ครั้ง ซึ่งมีการบันทึกว่าเป็นจำนวนมากกว่านักแสดงใด ๆ และยังเป็นนักแสดงคนแรกในประวัติศาสตร์ออสการ์ที่ได้รับรางวัลหลังจากที่เสียชีวิตแล้วABC Eyewitness News; 23 February 2009; Midnight broadcast
# เออร์เนสต์ บอร์กไนน์
เออร์เนสต์ บอร์กไนน์ (24 มกราคม ค.ศ. 1917 – 8 กรกฎาคม ค.ศ. 2012) เป็นนักแสดงและนักพากย์ชาวอเมริกันที่ปรากฏตัวอยู่ในอาชีพการแสดงมากว่า 6 ทศวรรษ มีผลงานการแสดงภาพยนตร์และโทรทัศน์ทั้งหมด 178 เรื่อง ระหว่างปี ค.ศ. 1951–2012 เขาเริ่มมีชื่อเสียงหลังจากแสดงในภาพยนตร์เรื่อง ชั่วนิรันดร์ (1953) ที่นำแสดงโดยเบิร์ต แลนแคสเตอร์ จนในปี ค.ศ. 1955 บอร์กไนน์กวาดรางวัลด้านการแสดงในสาขานักแสดงนำจาก 5 สถาบัน รวมถึงรางวัลออสการ์, รางวัลแบฟตา และรางวัลลูกโลกทองคำ จากผลงานการแสดงในภาพยนตร์เรื่อง มาร์ตี คนขายเนื้อกับรักแท้ (1955)"Best Motion Picture Actor in a Drama" http://www.goldenglobes.org/browse/year/1955 

บอร์กไนน์ยังเป็นที่จดจำในละครซิตคอมเรื่อง McHale's Navy (1962–1966) และซีรีส์โทรทัศน์เรื่อง จิ้งจอกสายฟ้า (1984–1986) ในบทโดมินิก ซานทีนี เขายังถูกเสนอชื่อเข้าชิงรางวัลเอ็มมีเมื่ออายุ 92 ปี สำหรับผลงานในภาพยนตร์โทรทัศน์เรื่อง อีอาร์ นอกจากผลงานด้านการแสดงแล้ว บอร์กไนน์ยังเป็นที่รู้จักจากการพากย์เป็นเมอร์เมด แมน ในการ์ตูนแอนิเมชันเรื่อง สพันจ์บ็อบ สแควร์แพนส์ ตั้งแต่ปี ค.ศ. 1999–2012 โดยก่อนหน้านั้นเขาเคยพากย์เสียงในการ์ตูนเรื่อง เดอะซิมป์สันส์ และ All Dogs Go to Heaven: The Series
# กีฬาคาราเต้ในกีฬาเยาวชนแห่งชาติ ครั้งที่ 33
กีฬาคาราเต้ในกีฬาเยาวชนแห่งชาติ ครั้งที่ 33 จัดแข่งขันที่อาคารอเนกประสงค์เทศบาลตำบลหงาว อำเภอเมืองระนอง จังหวัดระนอง กำหนดแข่งขันระหว่างวันที่ 16 ถึง 20 มีนาคม พ.ศ. 2560 มีการชิงชัยทั้งหมด 30 เหรียญทอง

รอบคัดเลือก
 รายการ  วันที่  สถานที่รอบคัดเลือกตัวแทนภาค 1  5 - 15 ตุลาคม พ.ศ. 2559  สนามกีฬากลางจังหวัดสระแก้วรอบคัดเลือกตัวแทนภาค 2  11 - 20 พฤศจิกายน พ.ศ. 2559  สนามกีฬากลางจังหวัดพระนครศรีอยุธยารอบคัดเลือกตัวแทนภาค 3  13 - 23 พฤศจิกายน  พ.ศ. 2559  สนามกีฬากลางจังหวัดบึงกาฬรอบคัดเลือกตัวแทนภาค 4  20 - 29 ตุลาคม พ.ศ. 2559  สนามกีฬากลางจังหวัดนครศรีธรรมราชรอบคัดเลือกตัวแทนภาค 5  12 - 21 ตุลาคม พ.ศ. 2559  สนามกีฬากลางจังหวัดพะเยา

จังหวัดที่เข้าร่วมการแข่งขัน
 จังหวัดที่เข้าร่วมการแข่งขันกีฬาคาราเต้ในกีฬาเยาวชนแห่งชาติ ครั้งที่ 33 
 กระบี่
 กรุงเทพมหานคร
 กาญจนบุรี
 ขอนแก่น
 ฉะเชิงเทรา
 เชียงราย
 เชียงใหม่
 ตาก
 นครศรีธรรมราช
 นครสวรรค์
 นนทบุรี
 ปทุมธานี
 ปัตตานี
 พิจิตร
 เพชรบูรณ์
 แพร่				
 ภูเก็ต
 ยโสธร
 ยะลา
 ร้อยเอ็ด	
 ระยอง
 ลพบุรี
 ลำพูน
 ศรีสะเกษ
 สระบุรี
 สุโขทัย
 สุพรรณบุรี
 สุราษฎร์ธานี
 สุรินทร์
 อุดรธานี
 อุตรดิตถ์
 อุบลราชธานี

สรุปเหรียญรางวัล
ตารางเหรียญรางวัล
1  กรุงเทพมหานคร 9 3 9 212   นครศรีธรรมราช 8  2  8  183   นครสวรรค์ 3  5 6  144  ระยอง 3 1  3  75  กาญจนบุรี 3 0 4 76  สุโขทัย 2 1 4 77  กระบี่ 1 2 2 58  สระบุรี 1 0 0 19  ภูเก็ต 0 3 5 810  ขอนแก่น 0 3 1 411  เชียงราย 0 2 0 2 เพชรบูรณ์ 0 2 0 2 ศรีสะเกษ 0 2 0 214  ลพบุรี 0 1 4 515  ฉะเชิงเทรา 0 1 2 3 พิจิตร 0 1 2 317  อุบลราชธานี 0 1 1 218  ปัตตานี 0 0 3 319  ลำพูน 0 0 2 220  เชียงใหม่ 0 0 1 1 นนทบุรี 0 0 1 1 สุพรรณบุรี 0 0 1 1 อุตรดิตถ์ 0 0 1 1รวม (23 จังหวัด) 30  30  60  120

ประเภทชาย
ต่อสู้
น้ำหนักไม่เกิน 43 กก.รุ่นอายุ 11-13 ปีกรุงเทพมหานครฮิรโตะ  ชิอิบะอุบลราชธานีอุดมทรัพย์  สาระพงษ์ขอนแก่นทีฆทัศน์  กำจัดภัยพิจิตรธนภัทร์  วิงวอนน้ำหนักไม่เกิน 48 กก.รุ่นอายุ 11-13 ปีนครสวรรค์โกเลียอาโด้ อัลเฟรโด้  กาวารีนีกรุงเทพมหานครก้องภพ  แก่นโกมลอุตรดิตถ์ณัฐวุฒิ  คล้ายคงระยองธนกร  สุจริตรัฐน้ำหนักมากกว่า 48 กก.รุ่นอายุ 11-13 ปีกาญจนบุรีภควัต  มีคุณนครสวรรค์นันทวัฒน์  ทองแหยมภูเก็ตกฤษฎ์  สันติพิทักษ์เชียงใหม่ณัฐพงศ์  วงษ์บุญจูน้ำหนักไม่เกิน 52 กก.รุ่นอายุ 14-15 ปีนครศรีธรรมราชเศรษฐพงศ์  จันทร์เพ็ชรศรีสะเกษตะวัน  บุญทาสุโขทัยพัชรพฤกษ์  จุลพวกลพบุรีวรวัฒน์  พิริน้ำหนักไม่เกิน 55 กก.รุ่นอายุ 14-15 ปีนครศรีธรรมราชพิฆเนศ  สุขหยิกกระบี่วรกานต์  โสดาสุโขทัยยงยุทธ  สำราญพันธ์นครสวรรค์ณัฐวุฒิ  สุวะรัตน์น้ำหนักไม่เกิน 57 กก.รุ่นอายุ 14-15 ปีนครศรีธรรมราชบริวัตร  พรมพัตรเชียงรายธเนศวร  อำมาตย์มณีฉะเชิงเทราณัฐภูมินทร์  สกุลธรรมกรุงเทพมหานครธนนันท์  สุนทรพรรณ์น้ำหนักมากกว่า 57 กก.รุ่นอายุ 14-15 ปีนครศรีธรรมราชเนตินัย  พิทักษ์ขอนแก่นณัฐพล  บุราณกรุงเทพมหานครณัฐวัฒน์  ไตรวสุสกุลพิจิตรนนทพัทธ์  เขมะปัญญาน้ำหนักไม่เกิน 61 กก.รุ่นอายุ 16-18 ปีกรุงเทพมหานครเมธานนท์  วัฒนภิรมย์นครสวรรค์รัชชานนท์  บุญโทนนครศรีธรรมราชเฉลิมพล  ผิวละเอียดปัตตานีศิวกร  หมึกทองน้ำหนักมากกว่า 61 กก.รุ่นอายุ 16-18 ปีนครศรีธรรมราชธีรภัทธ์  ขนาบแก้วเพชรบูรณ์ณัฐปกรณ์  ไฉนงุ้นลำพูนอภิชาติ  มะโนแก้วอุบลราชธานีอติราช  ราชวงศ์